
Hayot metabolizm, o' sish, ko' payish bilan xarakterlanuvchi materiya holatidir. Hayot holatdagi jismlar 
hayot shakllari yoki organizmlar, deyiladi. Ko' p hayot shakllari atrof-muhitga o' zlarining ichki 
jarayonlarini o' zgartirib moslasha oladi. Hayotning fizik xarakteristikasi teskari entropiyadirJ 1 ^ 2 ^ 

Hayot, tiriklik, tirik organizmlar — materiyaning eng yuksak shakli. Zamonaviy qarashlarga binoan H. 
tashqi muhitdan oliialigan energiya hisobiga o' z-o ' zidan boshqariladigan va o' z-o' zini bunyod etish 
xossasiga ega bo' lgan o' ziga xos strukturalardan iborat. Molekulyar biologiya. biofizi-ka, biokibernetika 
(qarang Kibernetika) va boshqa fanlar sohasida olib borilgan gadqiqotlar natijasida H.ning moddiy asoslari 
biopolkmerlar ekanligi aniqlandi. Ulardan oqsillar va nukle-in kislotalar barcha tiriklikning doimiy tarkibiy 
qismi hisoblanadi. Biopolimerlar H. namoyon bo' lishining molekulyar jarayonlarida ishtirok etadi. Hayotiy 
jarayonlarda oqsillarning ahamiyati ular kimyoviy tuzilishi va biologik funksiyasining xilma-xilligi bilan 
belgilanadi. Har qanday ge-netik informatsiya oqsil molekulasida aminokislotalarning ketmaket joylanishi 
orqali namoyon bo' ladi. Genetik informatsiyani nuklein kislotalar (DNK yoki RNK) o' zida saqlaydi va 
irsiyatga o' tqazadi. Oqsillar biosintezida (qarang Biosintez) bu in-formatsiya hujayraning genetik appa-rati 
(genom)lan sitoplazmaga o' tib, oqsil molekulasiga aminokis.yutalar qoldiqlari ketma-ketligidan iborat uzun 
zanjir shaklida yozib olinadi, Oqsillar sintezining amalga oshiri- lishi orqali nuklein kislotalar hujayrada 
kechadigan moddalar alma-shinuvi tavsifini belgilab beradi. Moddalar almashinuvi esa o' zaro 
muvofiqlashgan va dinamik bog' langan assimilyatsiya (plastik almashinuv) va dissimilyatsiya (energiya 
almashinuvi) jarayonlari yaxlit sistemasidan ibo-rat. Bu jarayonlar tufayli tirik organizmlar hayotiy 
funksiyalarining bajarilishi uchun zarur bo'lgan shart-sharoit vujudga keladi, ya'ni ular tarkibining 
o ' zo' zidan yangilanishi sodir bo' ladi va bu tarkibning nisbiy turg' unligi saqlanib qoladi. 

Umumiy ma' noda H. o' ziga xos strukturalarning tashqi muhitdan olingan energiya sarfi orqali o' z-o' zini 
boshqarish va bunyod etishi tari-qasida talqin qilinadi. Bu tavsifdan moddalar va energiya almashinu-vi 
orqali organizm bilan tashqi muhit o' rtasida doimiy bog' lanish bo' lib turishi to' grisidagi tushuncha kelib 
chiqadi. Organizmda moddalar atma-shinuvi assimilyatsiya jarayonlari maj-muidan iborat. Assimilyatsiya 
hujayra molekulyar komponentlarining , jumladan tur uchun xos bo' lgan moddalar (oqsil, nuklein 
kislotalar) sintezi va dissimilyatsiyasini, ya' ni ishlatib bo' lingan moddalarning par-chalanishi va 
organizmdan chiqarili-shini o' z ichiga oladi. Mazkur jarayon energiyaning qayta taqsimlanishi orqali sodpr 
bo'ladi. Bu jarayonda avtotrof fotosintezlovchi organizmlar (yashil o'simliklar, fototrof bakteriyalar) 
quyosh energiyasini o' zlashtirib, uni kimyoviy bog' lar energiyasiga aylantiradi (mas, ATF sintezi, 
fosforlanish). Xemo-sintezlovchi avtotrof (temir va ol-tingugurt bakteriyalari) kam oksidlangan anorganik 
birikmalar energiyasidan, geterotroflar (ko' pchilik bakteriyalar, hayvonlar, zamburug' lar) esa avtotroflar 
yoki b. geterot-roflar sintezlagan organik moddalarning parchalanishi natijasida hosil bo' lgan energiyadan 
foydalanadi. Metabolitik o' zgarishlar davomida energiyaning ko' p qismi issiqlik shaklida yo' qotilishi 
natijasida organizm — muhit sistemasi entro-piyasi oshadi. 

H.ga moddalar almashinuvi jarayoni sifatida qarash o' z ahamiyatini yo' qotmagan, lekin bu qarashlar yangi 
ma' lumotlar bilan boyib bormoqda. 

Moddalar almashinuvi — hayot uchun zarur bo' lgan tuzilmalarning saqlanib turishi va hosil bo' lishining 
zurur sharti sifatida har bir organizm turi uchun o' ziga xos bo' ladi. H.ning zamonaviy tavsifiga ko' ra, 
uning asosiy xossalariga modddlar almashinuvi bilan bir qatorda o' z-o' zini yaratish (repro-duksiya), 
irsiylanish va o' zgaruvchanlik namoyon qilish, o' sish va rivojlanish, ta' sirlanish va ta' sirga javob berish, 




о ' z-o' zidan boshqarilish, ritmlilik, energiyaga muh-tojlik va boshqa xususiyatlar ham kiradi. Muayyan 
tuzilgan strukturalarning buzilishi bilan H. ham to' xtaydi. Struk-turalarning o' ziga xos xususiyatlari 
matritsa usulida ko' payadigan genetik programmada mavjud bo' lgan axborot bilan bog' liq. Matritsa 
sintezi jarayonida genetik programmadan xato nusxa olinishi (mutatsiya) mumkin. Buning natijasida olingan 
programma nus-xalar o' rtasida farq (konvariant replikatsiya) paydo bo' ladi. Mutatsiyalarning asosiy qismi 
evolyutsiyaning dastlabki davrlarida sodir bo' ladigan reparatsiya mexanizmlari orqali yo' qotiladi, lekin 
saqlanib qolgan irsiy o' zgarishlarning o' zi organizmlarning xilma-xil bo' lishi va ularda tashqi muhit 
sharoitiga har xil moslanishlar vujudga kelishi uchun yetarli bo' ladi. Organizmlar belgilarining xilma-xilligi 
tabiiy tanlanish uchun shart-sharoit yaratadi; bu esa, o' z navbatida. yashash sharoitiga qarab 
organizmlarning mukammalla-shuvi (progress) ga yoki ular tuzili-shining soddalashuvi (refess)ga olib 
keladi. Shunday qilib, H. o' z mohiyatiga ko'ra o'z-o'zini yaratadigan jarayon sifatida evolyutsiyaning 
shart-sharoitlarini belgilab beradi. Yer yuzasida H. molekulyar, hujayra, organizm, populyatsiya, tur, 
biogeotsenez (ekosistema) va biosfera darajalarida namoyon bo' ladi. Biologiya fanlarining 20-asrda 
erishgan yutuqlari asosida ishlab chiqilgan H.ning zamonaviy tavsiflari uni tabiatan moddiy emasligi 
to' g' risidagi g' ayri-tabiiy nazariyalarga o' rin qoldirmaydi. Shuning bilan birga bu tavsiflar H.ni faqat 
fizik-kimyoviy qonuniyatlar bilan boglab qo' yishga imkon bermaydi. Moddalar almashinuvi asosida 
amalga oshiriladigan matri-sa sintezi va undan kelib chiqadigan biologik evolyutsiya notirik tabiat uchun 
xos bo' lmaydi. Mohiyatiga ko' ra H. notirik tabiatga nisbatan materiya harakatining ancha yuksak dara- 
jadagi shakli xisoblanadi. 

Ushbu maqola chaladir. Siz uni boyitib, (https://uz.wikipedia.org/w/index.php?title-Hayot& 
action-edit) Vikipediyaga yordam berishingiz mumkin. 

